Fl-infografika tagħna ssib iċ-ċifri ewlenin dwar il-kummerċ tal-UE mad-dinja: esportazzjonijiet, importazzjonijiet, għadd ta' impjiegi relatati fl-UE u aktar. Esportazzjonijiet u importazzjonijiet fuq skala globali L-UE minn dejjem kienet favur il-promozzjoni tal-kummerċ : mhux biss billi tneħħi l-ostakli għall-kummerċ bejn il-pajjiżi tal-UE, iżda wkoll billi tinkoraġġixxi pajjiżi oħra jinnegozjaw mal-UE. Fl-2018, l-esportazzjonijiet tal-UE kienu jirrappreżentaw 15.2% tal-esportazzjonijiet globali u 15.1% tal-importazzjonijiet tal-UE, li jagħmlu l-UE waħda mill-akbar atturi kummerċjali globali , flimkien mal-Istati Uniti u ċ-Ċina. Ftehimiet kummerċjali Bħalissa l-UE għandha madwar 100 ftehim kummerċjali fis-seħħ jew fil-proċess li jiġi aġġornat jew innegozjat. Il-ftehimiet kummerċjali mhumiex biss opportunità biex jitnaqqsu t-tariffi, iżda wkoll biex nikkonvinċu lis-sħab tagħna jirrikonoxxu l-istandards dwar il-kwalità u s-sikurezza tal-UE, u jirrispettaw prodotti b'denominazzjoni ta' oriġini protetta, bħax-xampanja jew il-ġobon Roquefort. Dan huwa ta' importanza kbira peress li l-prodotti tal-ikel Ewropej igawdu minn fama internazzjonali għall-eċċellenza u t-tradizzjoni. Skopri dwar il-ftehimiet kummerċjali tal-UE fl-infografika tagħna L-UE tuża wkoll il-ftehimiet kummerċjali biex tistabbilixxi standards għall-ambjent u għax-xogħol, pereżempju billi timpedixxi l-importazzjoni ta' prodotti manifatturati bit-tħaddim tat-tfal. L-aħħar ftehim kummerċjali ffirmat tal-UE kien mal-Ġappun fl-2018, li l-Parlament adotta f'Diċembru 2018, iżda hemm ħafna aktar li qed jiġu nnegozjati. L-importazzjonijiet u l-esportazzjonijiet tal-UE Infografika dwar l-importazzjonijiet u l-esportazzjoni tal-UE ta' oġġetti fl-2018 Id-ditti Ewropej mhux biss jibbenefikaw minn ekonomiji ta' skala minħabba li jagħmlu parti mill-akbar suq uniku fid-dinja, iżda wkoll minn ftehimiet kummerċjali li jippermettu lill-intrapriżi tal-UE jesportaw ħafna mis-servizzi u l-prodotti tagħhom. Fl-istess ħin, ditti barranin li jixtiequ jesportaw lejn l-UE jridu jissodisfaw l-istess standards għoljin bħal ditti lokali, b'hekk ma hemm l-ebda riskju ta' kompetizzjoni inġusta minn kumpaniji mhux tal-UE li ma jirrispettawx ir-regoli. F'termini ta' esportazzjonijiet ta' oġġetti, l-akbar sħab tal-UE minn Jannar sa Awwissu 2019 kienu l-Istati Uniti (EUR 259.9 biljun), iċ-Ċina (EUR 145.3 biljun) u l-Iżvizzera (EUR 105.6 biljun). Matul dan il-perjodu, l-UE importat l-aktar miċ-Ċina (EUR 272.7 biljun) segwita mill-Istati Uniti (EUR 193.2 biljun) u r-Russja (EUR 105.0 biljun). Infografika: L-esportazzjonijiet tal-pajjiżi tal-UE fl-2018 Il-kummerċ ma' pajjiżi mhux tal-UE wassal għall- ħolqien ta' miljuni ta' impjiegi fl-Ewropa . Fl-2015, il-Kummissjoni Ewropea stmat li madwar 26 miljun impjieg huma marbuta mal-kummerċ ma' pajjiżi li mhumiex fl-UE. Is-suq uniku wassal għal aktar kummerċ bejn il-pajjiżi tal-UE. Barra minn hekk, l-importazzjoni ta' prodotti u servizzi minn barra l-UE ġiegħlet lill-kumpaniji Ewropej jkunu aktar kompetittivi, filwaqt li joffru lill-konsumaturi aktar għażla bi prezzijiet aktar baxxi. Infografika: L-esportazzjonijiet tal-pajjiżi tal-UE fl-2018 Il-kummerċ ma' pajjiżi mhux tal-UE wassal għall-ħolqien ta' miljuni ta' impjiegi fl-Ewropa. Fl-2017, il-Kummissjoni Ewropea stmat li madwar 36 miljun impjieg kienu marbuta mal-kummerċ ma' pajjiżi li mhumiex fl-UE. Is-suq uniku wassal għal aktar kummerċ bejn il-pajjiżi tal-UE. Barra minn hekk, l-importazzjoni ta' prodotti u servizzi minn barra l-UE ġiegħlet lill-kumpaniji Ewropej jkunu aktar kompetittivi, filwaqt li joffru lill-konsumaturi aktar għażla bi prezzijiet aktar baxxi. Infografika dwar l-għadd ta' impjiegi tal-UE marbuta mal-kummerċ Aktar dwar il-globalizzazzjoni u l-UE: Ara dawn l-artikli: Globalizzazzjoni: il-politika kummerċjali tal-UE u d-drittijiet tal-bniedem Il-politika kummerċjali tal-UE mfissra Il-benefiċċji tal-globalizzazzjoni ekonomika fl-Ewropa: L-impatt tal-globalizzazzjoni fuq l-impjiegi u l-UE Għal aktar informazzjoni Gwerer kummerċjali: x'inhuma l-istrumenti tal-UE għad-difiża tal-kummerċ? Kif ikun żgurat li l-investiment dirett barrani ma jagħmilx ħsara lill-interessi tal-Ewropa Ħarsa ġenerali lejn l-artikli marbuta mal-globalizzazzjoni Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF